
								    Архивски број: _____________
								         _____________ година, Скопје

[bookmark: _GoBack]	Врз основа на член 30 став (1) алинеја (2), став (3) и став (5), член 48 и член 49 од Законот за административни службеници („Службен весник на РМ“ бр.27/14, 199/14, 48/15, 154/15, 5/16, 142/16 и 11/18 и „Службен весник на РСМ“ бр.275/19, 14/20, 215/21, 99/22 и 208/24) и Правилникот за формата и содржината на интерниот оглас, начинот на поднесување на пријавата за унапредување, начинот на спроведување на административната селекција и интервјуто, како и начинот на нивно бодирање и максималниот број на бодови од постапката на селекција, во зависност од категоријата на работно место за кое е објавен интерниот оглас („Службен весник на РСМ“ бр.259/24), а согласно Правилникот за систематизација на работните места на Службата за општи и заеднички работи на Владата на Република Северна Македонија бр.01-3881/1 од 07.07.2021 година, бр.01-2407/4 од 04.05.2023 година, бр.01-2407/11 од 14.07.2023 година, бр.01-3324/1 од 25.07.2024 година, бр.01-4012/1 од 04.09.2024 година, бр.01-4525/1 од 27.09.2024 година, бр.01-4525/4 од 24.10.2024 година, бр.01-5197/1 од 31.10.2024 година, бр.01-6018/1 од 29.11.2024 година, бр.01-1726/1 од 25.03.2025 година, бр.01-3019/1 од 20.05.2025 година, бр.01-1154/1 од 24.02.2026 година, бр.01-2794/1 од 13.05.2026 година и бр.01-3571/1 од 12.06.2026 година, директорот на Службата за општи и заеднички работи на Владата на Република Северна Македонија (во натамошниот текст: Службата) објавува:

ИНТЕРЕН ОГЛАС БРОЈ 02/2026
за пополнување на работно место на административен службеник
преку спроведување на постапка за унапредување во 
Службата за општи и заеднички работи на Владата на Република Северна Македонија


1. Службата објавува интерен оглас за унапредување на 1 (еден) административен службеник на следното работно место:

- Советник за регистрација и осигурување на моторни возила во Одделението за превоз со моторни возила при Секторот за превоз со моторни возила и нивно одржување, со шифра УПР 01 01 В01 000, ниво В1, звање Советник – 1 (еден) извршител.

2. Кандидатите кои ќе аплицираат на интерниот оглас за унапредување треба да ги исполнуваат следните услови:
Општи услови:
- да е државјанин на Република Северна Македонија;
- активно да го користи македонскиот јазик;
- да е полнолетен;
- да има општа здравствена способност за работното место и 
- со правосилна судска пресуда да не му е изречена казна забрана на вршење професија, дејност или должност.

Посебни услови за работното место:
а) стручни квалификации: ниво на квалификациите VI А според Македонската рамка на квалификации и стекнати најмалку 240 кредити според ЕКТС или завршен VII/1 степен; 
Вид на образование: Високо – Машинство, сообраќај и транспорт или организациони науки и управување (менаџмент). 

б) работно искуство: најмалку три години работно искуство во струката.
 
в) општи работни компетенции:
- решавање проблеми и одлучување за работи од својот делокруг;
1. учење и развој; 
1. комуникација; 
1. остварување резултати; 
1. работење со други/тимска работа; 
1. стратешка свест;
1. ориентираност кон странките/засегнати страни; и
1.  финансиско управување.

г) посебни работни компетенции:
- активно познавање на еден од трите најчесто користени јазици на Европската Унија (англиски, француски, германски);
- активно познавање на компјутерски програми за канцелариско работење. 

3. Распоредот на работното време е следното:
1.  Дневно работно време: почеток помеѓу 07:30-08:30 и завршеток помеѓу 15:30-16:30 часот;
1.  Работни денови: од понеделник до петок;
1.  Неделно работно време: 40 часа. 

4. Паричениот нето износ на плата изнесува: 38.222,00 денари.

5. На интерниот оглас за унапредување може да се јави административен службеник вработен во Службата, кој ги исполнува општите и посебните услови потребни за пополнување на работното место, пропишани за соодветното ниво со Законот за административни службеници и Правилникот за систематизација на работните места во Службата за општи и заеднички работи на Владата на Република Северна Македонија, како и да ги исполнува следните услови:

- да е оценет со оцена „А“ или „Б“ при последното оценување на кое бил оценуван;
- да е на работно место на непосредно пониско ниво или да е на работно место во рамки на истата категорија во која е работното место за кое е објавен интерниот оглас;
- да поминал најмалку две години на истото ниво и 
- да не му е изречена дисциплинска мерка во последната година пред објавувањето на интерниот оглас.

6. Кандидатите кон пријавата за унапредување можат да ги приложат и следните докази:
- потврди за успешно реализирани обуки и/или
- потврди за успешно реализирано менторство (како ментор или менториран административен службеник).

7. Кандидатите се пријавуваат на интерниот оглас за унапредување со поднесување на пополнета пријава за унапредување и докази за исполнување на податоците содржани во пријавата и истата преку Архивата на Службата ја доставуваат до Секторот за управување со човечки ресурси, како и до службената електронска адреса на Секторот за управување со човечки ресурси daniela.g@sozr.gov.mk, со назнака за Интерен оглас број 02/2026.

8. Рокот за поднесување на пријавата за унапредување на интерниот оглас заедно со доказите трае 10 (десет) дена, сметано од денот на објавување на интерниот оглас на веб страната на Службата и на веб страната на Агенцијата за администрација на РСМ.

9. Ненавремена, нецелосна и неуредно пополнета пријава за унапредување, нема да биде предмет на разгледувањe.

10. Постапката за унапредување по овој интерен оглас ќе ја спроведе Комисијата за селекција за унапредување формирана од страна на директорот на Службата.

11. Во пријавата за унапредување кандидатите се должни под материјална и кривична одговорност да потврдат дека податоците во пријавата се точни, а доставените докази верни на оригиналот.

НАПОМЕНА: Кандидатот кој ќе внесе лажни податоци во пријавата за унапредување или се утврди дека внел лажни податоци ќе биде дисквалификуван од натамошна постапка по овој интерен оглас.

		                Служба за општи и заеднички работи
                             на Влада на Република Северна Македонија
            			                ДИРЕКТОР
                                                                   		                 м-р Ивица Томовски

